Παραλλαγή σκορδόψωμου με μοτσαρέλα
Το **σκορδόψωμο** αποτελείται από ψωμί (συνήθως μπαγκέτα ή, σπανιότερα, τσιαμπάτα), γεμιστό με σκόρδο και ελαιόλαδο ή βούτυρο και μπορεί να περιέχει επιπλέον αρωματικά, όπως ρίγανη ή σχοινόπρασο. Στη συνέχεια ψήνεται είτε στη σχάρα είτε σε συμβατικό φούρνο είτε σε φούρνο ψωμιού.

Συνήθως φτιάχνεται χρησιμοποιώντας γαλλική μπαγκέτα ή ενίοτε τσιαμπάτα που κόβεται μερικώς προς τα κάτω, επιτρέποντας στα αρωματικά να μουλιάσουν το καρβέλι ενώ διατηρείται ατόφιο. Στη συνέχεια, το ψωμί παραγεμίζεται με λάδι και ψιλοκομμένο σκόρδο πριν από το ψήσιμο. Εναλλακτικά, χρησιμοποιείται βούτυρο και σκόνη σκόρδου.

Ορισμένες παραλλαγές καλύπτονται με μια ποικιλία τυριών, όπως μοτσαρέλα, παρμεζάνα, τσένταρ ή φέτα. Μερικά εστιατόρια χρησιμοποιούν διαυγασμένο βούτυρο αντί για ελαιόλαδο.

Ιστορία
-------

Το σκορδόψωμο προέρχεται από τις Ηνωμένες Πολιτείες και είναι κλασικό ιταλοαμερικανικό πιάτο. Πιθανότατα προήλθε όταν οι Ιταλοί μετανάστες άρχισαν να χρησιμοποιούν βούτυρο ως υποκατάστατο του ελαιολάδου, κάτι που ήταν ασυνήθιστο στις Ηνωμένες Πολιτείες το πρώτο μισό του 20ού αιώνα.

Το σκορδόψωμο προέρχεται από την μπρουσκέτα, που εμφανίστηκε στην Ιταλία γύρω στον 15ο αιώνα, ενώ πρϋπήρχε και στην αρχαία Ρώμη.

Ευρώπη
------

Το σκορδόψωμο δεν κυκλοφορεί στην Ιταλία, καθώς η ιταλική κουζίνα χρησιμοποιεί άφθονο σκόρδο και το ψωμί στο τραπέζι τρώγεται συνήθως σκέτο.

Στη Γαλλία, συνηθιζόταν στην Προβηγκία, όπου το έλεγαν chapon και το σέρβιραν με σαλάτα. Παρασκευαζόταν και σε άλλες περιοχές, όπως το Κερσί, ως κόρα ψωμιού τριμμένη με σκόρδο και καρυκευμένη με μια πρέζα αλάτι μαζί με μια σταγόνα λάδι καρυδιού.

Στην Αγγλία, αντί για ελαιόλαδο χρησιμοποιείται βούτυρο στο σκορδόψωμο.

Βόρεια Αμερική
--------------

Στις Ηνωμένες Πολιτείες, το σκορδόψωμο βρίσκεται στο μενού πολλών εστιατορίων τουλάχιστον από τη δεκαετία του 1950, συχνά σε συνδυασμό με πιάτα ζυμαρικών, κυρίως λαζάνια και μακαρόνια. Το εμπορικά παρασκευασμένο κατεψυγμένο σκορδόψωμο πρωτοκυκλοφόρησε τη δεκαετία του 1970 από την εταιρεία Cole's Quality Foods στο Μίσιγκαν.

Πολιτιστικές αναφορές
---------------------

Ο Βρετανός κωμικός Πίτερ Κέι ανέφερε το σκορδόψωμο σε ένα stand-up νούμερό του, και συγκεκριμένα τη δυσπιστία του πατέρα του μόλις το άκουσε. Στη συνέχεια αναφέρθηκε από τον ίδιο στην κωμική σειρά *Phoenix Nights*, όταν ο ιδιοκτήτης νυχτερινού κέντρου Μπράιαν Πότερ (τον οποίο υποδύεται ο Κέι) λέει: "Σκορδόψωμο - είναι το μέλλον, το έχω δοκιμάσει".

Σε μια δημοσκόπηση του 2004 από την Gold (πρώην UKTV Gold) για την εύρεση της καλύτερης ατάκας σε βρετανική τηλεοπτική κωμωδία, αυτή η ατάκα ήρθε πρώτη.

Το νούμερο του Κέι κέρδισε ξανά την προσοχή μέσα από μια κωμικό ονόματι Ιλέιν Γουίλιαμς στον πέμπτο κύκλο του ριάλιτι ταλέντων *Britain's Got Talent*. Όταν το νούμερό της δεν αποκόμισε γέλια, η κωμικός είπε στο κοινό να «πάει να γαμηθεί» και κατέβηκε από τη σκηνή. Ένα απόσπασμα από αυτό το νούμερο έγινε viral στο YouTube και συνδέεται με πολλά διαδικτυακό μιμίδια που σχετίζονται με το σκορδόψωμο.

Στο κόμικς του 2005 *Scott Pilgrim vs. the World* που δημιούργησε ο Καναδός σκιτσογράφος Μπράιαν Λι Ομάλεϊ και στην ομώνυμη κινηματογραφική μεταφορά του 2010, ο Σκοτ αναφέρει το σκορδόψωμο ως το αγαπημένο του φαγητό: "Το σκορδόψωμο είναι το αγαπημένο μου φαγητό. Θα μπορούσα ειλικρινά να το τρώω αντί για κάθε γεύμα».

Δείτε επίσης
------------

* Σκορδόσουπα

Παραπομπές
----------

1. ↑  Flay, B.· Banyas, S. (2011). *Bobby Flay's Bar Americain Cookbook: Celebrate America's Great Flavors*. Clarkson Potter. σελ. 109. ISBN 978-0-307-46138-4.
2. 1 2  Bastianich, L.M.· Manuali, T.B. (2011). *Lidia's Italy in America*. Knopf. σελ. 30. ISBN 978-0-307-59567-6. Ανακτήθηκε στις 2 Οκτωβρίου 2018.
3. ↑  Food Timeline. «American-style Garlic Bread». Ανακτήθηκε στις 21 Δεκεμβρίου 2023.
4. ↑  Virbila, S. Irene (1987-12-20). «FARE OF THE COUNTRY; Italy's Original Garlic Bread» (στα αγγλικά). *The New York Times*. ISSN 0362-4331.. Ανακτήθηκε στις 2024-02-16.
5. ↑  Raichlen, Steven (2014). *Man Made Meals: The Essential Cookbook for Guys*. Workman Publishing Company. σελίδες 511–. ISBN 978-0-7611-6644-3.
6. ↑  Sankalan Baidya (17 Απριλίου 2014). «11 Interesting Facts About Bruschetta». Αρχειοθετήθηκε από το πρωτότυπο στις 13 Μαρτίου 2018. Ανακτήθηκε στις 13 Μαρτίου 2018.
7. ↑  de Denus, André Rolland (1885) *Les Anciennes Provinces de la France, études étymologiques & onomatologiques sur leur nom et celui de leurs habitants*, É. Lechevalier
8. ↑  Goudall, Louis (1858). *Le Martyr des Chaumelles*. L. Hachette. σελίδες 52–53.
9. ↑  Gilroy Garlic Festival Committee (1982). *The Garlic Lovers' Cookbook: From Gilroy, Garlic Capital of the World*. Celestial Arts. σελ. 61. ISBN 978-0-89087-272-7.
10. ↑  Adema, Pauline (2010). *Garlic Capital of the World: Gilroy, Garlic, and the Making of a Festive Foodscape*. Univ. Press of Mississippi. σελίδες 55–. ISBN 978-1-60473-333-4.
11. ↑  «About». *coles.com* (στα Αγγλικά). Ανακτήθηκε στις 16 Φεβρουαρίου 2024.
12. ↑  «'Garlic bread' is comedy's greatest line». *Manchester Evening News*. M.E.N. Media. 15 Φεβρουαρίου 2007. Ανακτήθηκε στις 31 Δεκεμβρίου 2016.
13. ↑  «Britain's Got Talent: Best and worst auditions you may very well have forgotten». *Radio Times* (στα Αγγλικά). Ανακτήθηκε στις 16 Φεβρουαρίου 2024.

Εξωτερικοί σύνδεσμοι
--------------------

* Πολυμέσα σχετικά με το θέμα  Σκορδόψωμο στο Wikimedia Commons
* Cooking For Engineers: Parmesan Garlic Bread (στα Αγγλικά)
* Garlic Bread info (στα Αγγλικά)